b'\n_START_ARTICLE_\nVikar Haraldsson\n_START_SECTION_\nFra Gesta Danorum\n_START_PARAGRAPH_\nI Saxos latinske saga, hvor Vikar navngis som \xc2\xabWicarus\xc2\xbb, er han ganske enkelt \xc2\xabkonge av Norge\xc2\xbb framfor en sm\xc3\xa5konge av Hordaland og Agder eller noen andre lokale norske omr\xc3\xa5der. Saxos redegj\xc3\xb8relse er kort, tilsynelatende kun et sammendrag. Saxo hevder at Odin hadde gitt Starkad tre ganger et menneskeliv for \xc3\xa5 kunne beg\xc3\xa5 et antall synder. Deretter f\xc3\xb8lger en diskusjon mellom Odin og Tor som avbryter fortellingen. Diskusjonen kan ha v\xc3\xa6rt inspirert av den lengre redegj\xc3\xb8relsen i Gautreks saga hvor Starkads skjebne blir avgjort ved en utveksling av velsignelser og forbannelser lagt p\xc3\xa5 ham i av henholdsvis Odin og Tor, n\xc3\xa6rmest som en tvekamp mellom gudene.\n_START_SECTION_\nFra Historia de gentibus septentrionalibus\n_START_PARAGRAPH_\nOlaus Magnus verk Historia de gentibus septentrionalibus gjengirs Saxos saga med eneste forskjell er Starkads f\xc3\xb8dested.\n_START_SECTION_\nFra Gautreks saga\n_START_PARAGRAPH_\nI henhold til Gautreks saga var Vikar s\xc3\xb8nn av en konge i Agder ved navn Harald Egdekonge (Haraldr inn eg\xc3\xb0ski, det vil si Harald Agderkonge) og dennes \xc3\xa6tt blir ikke oppgitt. Etter at Starkads far Storvirk, som var av jotne\xc3\xa6tt, ble brent inne, vokste Starkad opp hos Harald Egdekonge sammen med Vikar. Hertjof, kongen over Hordaland, kom senere om natten og drepte Harald og tok Vikar som gissel. Hertjof var s\xc3\xb8nn av Huntjof som igjen var s\xc3\xb8nn av Fritjof den djerve og Ingebj\xc3\xb8rg den fagre, som er hovedpersoner i Fridtjof den fr\xc3\xb8knes saga (Fri\xc3\xb0\xc3\xbej\xc3\xb3fs saga hins fr\xc5\x93kna), eller bare kalt for Fridtjofs saga._NEWLINE_Etter noen \xc3\xa5r samlet Vikar noen krigere, ogs\xc3\xa5 Starkad, og angrep og drepte Hertjof. S\xc3\xa5ledes ble han selv konge over Agder. Sagaen forteller videre at Vikar vant et slag ved innsj\xc3\xb8en V\xc3\xa6nir (dagens V\xc3\xa4nern i Sverige) mot en kong Sisar fra K\xc3\xa6nugard (norr\xc3\xb8nt for Kiev). Deretter vant han mot Geirtjof fra Uppland, bror av avd\xc3\xb8de Hertjof, og deretter mot Geirtjofs bror Frithjof ved hjelpe av Olav den klarsynte, sm\xc3\xa5konge i Nerike (N\xc3\xa4rke i Sverige). Frithjof ble enig om fred i bytte mot hans land ble overdratt til Vikar. I disse kampene var Starkad, som er sagaens egentlige hovedperson, Vikars st\xc3\xb8rste kriger._NEWLINE_Etter alle disse seirene seilte Vikar nord fra Agder til Hordaland inntil de ble liggende stille grunnet for sterk motvind, og Vikar ble der ofret til Odin fordi skjebnen ville det slik.\n_START_SECTION_\nS\xc3\xb8nner av V\xc3\xadkar\n_START_PARAGRAPH_\nIf\xc3\xb8lge Gautreks saga hadde V\xc3\xadkar to s\xc3\xb8nner som het Harald og Neri. Mot slutten av hans regjeringstid, gjorde han Harald konge av Telemark og Neri jarl av Oppland. N\xc3\xa5r Vikar d\xc3\xb8de, ble br\xc3\xb8drene enige om at Harald skulle bli konge av Agder og Hordaland og Neri ble jarl av Telemark og Oppland. Neri ble senere jarl over omr\xc3\xa5der i V\xc3\xa4sterg\xc3\xb6tland ogs\xc3\xa5.\n_START_SECTION_\nSagaen om Halv og halvsrekkene Vikar Alreksson\n_START_PARAGRAPH_\nI Sagaen om Halv og halvsrekkene (H\xc3\xa1lfs saga ok H\xc3\xa1lfsrekka), en legendarisk saga skrevet tidlig p\xc3\xa5 1300-tallet, blir det fortalt om en helt annen sm\xc3\xa5konge. Her er Vikar s\xc3\xb8nn av en kong Alrek fra Hordaland, og Harald fra Agder og Hertjof fra Hordaland blir ikke nevnt. Alreks \xc3\xa6tt blir ikke oppgitt av denne sagaen, men i henhold til en mytologisk \xc3\xa6ttetavle i den legendariske sagaen Hvordan Norge ble bygd (norr\xc3\xb8nt Hversu Noregr bygg\xc3\xb0ist) var Alrek s\xc3\xb8nn av Eirik den veltalende og nedstammet fra Ynglinge\xc3\xa6tten._NEWLINE_Alrek bodde ved Alrekstad (Alrekssta\xc3\xb0r), antagelig navngitt etter ham, og var gift med Signe, datter av en ukjent konge fra Voss. Odin kommer til en kvinne ved navn Geirhild forkledd som en mann ved navn Hott (h\xc7\xabttr = hette) og kj\xc3\xb8psl\xc3\xa5r med henne om at han kan s\xc3\xb8rge for at hun blir Alreks hustru, om hun bare r\xc3\xa5df\xc3\xb8rer seg med Hott i alle ting. Dette godtar hun. Da Alrek s\xc3\xa5 Geirhild, tok han henne som sin andre hustru, men begge hustruene kranglet s\xc3\xa5 mye at ektemannen besluttet \xc3\xa5 gi opp den ene. Hvem som kunne f\xc3\xa5 bli, skulle avgj\xc3\xb8res i en tvekamp om hvem av kvinnene som brygget det beste \xc3\xb8let. Geirhild bad til Hott om hjelp, og han kom og spyttet i brygget. Deretter sa han at han ville komme tilbake og ta det i bytte som var mellom henne og \xc3\xb8let (= hennes barn). Da Alrek slo fast at Geirhilds \xc3\xb8l var det beste, ble hun v\xc3\xa6rende som hans hustru; men Alrek hadde et dr\xc3\xb8mmesyn hvor han s\xc3\xa5 s\xc3\xb8nnen i Odins galge. _NEWLINE_Sagaen forteller deretter hvordan Alrek ble drept i et slag mot Josur fra Rogaland f\xc3\xb8r Alreks s\xc3\xb8nn Vikar n\xc3\xa5dde fram til valplassen. Mange \xc3\xa5r senere ble Josur og alle hans menn drept av Vikar, og siden bare kvinnene var tilbake, ble stedet senere kalt Kvinnherad (Kvennahera\xc3\xb0) i betydningen \xc2\xabKvinners hundre\xc2\xbb. Striden fortsatte mellom Vikar og Josurs s\xc3\xb8nns Hjor (Hj\xc7\xabrr) inntil de ble enig om fred._NEWLINE_Her mister sagaen interessen for Vikar og sier ingenting om hans d\xc3\xb8d. Isteden oppholder den isteden om Hjor, dennes s\xc3\xb8nn Hjorleiv (Hj\xc7\xabrleifr), og deretter Hjorleivs s\xc3\xb8nn Halv (H\xc3\xa1lfr) som er sagaens egentlige hovedperson.\n_START_SECTION_\nLikheter og ulikheter\n_START_PARAGRAPH_\nDet er likheter mellom de ulike bakgrunnsfortellingene om Vikar funnet i Gautreks saga og Halvs saga. I begge tilfeller blir Vikars far drept i et slag med en annen konge og i begge hevner Vikar sin fars d\xc3\xb8d ved \xc3\xa5 drepe disse kongene senere. Disse s\xc3\xb8nnene s\xc3\xb8ker deretter sine hevner, enten en yngre bror eller s\xc3\xb8nn, men disse stridene ender i enigheter om fred._NEWLINE_I Gautreks saga som handler om tiden etter Vikars offerd\xc3\xb8d tar Starkad tilflukt i Sverige hos Alrek og Eirik. I Ynglingesagaen er Starkad nevnt i enkelreferanse ved hans tredje synd, drapet p\xc3\xa5 \xc3\x85le den fr\xc3\xb8kne (modige): \xc2\xab\xc3\x85le var konge i Uppsala i tjue \xc3\xa5r, til Starkad Gamle drepte ham.\xc2\xbb. I henhold til Snorres Ynglingesaga blir b\xc3\xa5de Starkad og Vikar plassert langt tilbake i historiens t\xc3\xa5ke av mytiske figurer, og redegj\xc3\xb8relsen gir tre selvmotsigende synkroniseringer med \xc3\xa6tten til Ynglingkongene._NEWLINE_I Halvs saga kan man telle fire generasjoner bakover fra Vikar og kong Hjor til en samtidig med Harald H\xc3\xa5rfagre som bosatte seg p\xc3\xa5 Island. I slektstavlene i Hvordan Norge ble bygd blir det oppgitt at Vikar er far til Vatnar, far til Eirik, far til Gyda som blir Harald H\xc3\xa5rfagres hustru, noe som indikerer kun tre generasjoner fra Vikars tid til Harald H\xc3\xa5rfagres tid. Generasjoner er ingen n\xc3\xb8yaktig kronologisk m\xc3\xa5l slik at forskjellen mellom fire og tre generasjoner bryter ikke en relative kronologi._NEWLINE_Begge fortellinger plasserer Vikar som konge av Hordaland, men Gautreks saga knytter Vikar hovedsakelig til Agder.I Snorres Harald H\xc3\xa5rfagres saga er Vikars s\xc3\xb8nnes\xc3\xb8nn Eirik sm\xc3\xa5konge av Hordaland, men andre fortellinger motsier dette. I begynnelsen av Grettes saga blir det sl\xc3\xa5tt fast at Hordaland blir styrt av Geirmund Hellskin. Landn\xc3\xa5mabok (2.19) forteller Geirmund isteden hadde sitt rike i Rogaland, men er ogs\xc3\xa5 enig med den senere Halvs saga at Geirmund var s\xc3\xb8nn av Hjor, s\xc3\xb8nn av Halv, s\xc3\xb8nn av Hjorleiv som var konge Hordaland. Halvs saga foresl\xc3\xa5r en forklaring ved at Alrek hans s\xc3\xb8nn Vikar styrte Hordaland, men at Hjorleivs etterkommere var konger av Rogaland. Etter fredsavtalen mellom Vikar og Hjor (og antagelig etter Vikars d\xc3\xb8d) ble Hjors s\xc3\xb8nn Hjorleiv hersker av b\xc3\xa5de Hordaland og Rogaland. Dette gir tilsynelatende to samtidige \xc3\xa6tter i Hordaland, noe som kan v\xc3\xa6re riktig eller en kunstig sammensmelting av ulike tradisjoner, tradisjoner som hersket over Hordaland ved forskjellige tider, om de hersket der i det hele tatt._NEWLINE_Den tredje kronologien plasserer Vikar og Starkad i tiden mellom de to skissert over. De siste delene av Gautreks saga gj\xc3\xb8r Vikars s\xc3\xb8nn til en samtidig med Rolf Krake i Danmark som er kjent for sine samhandlinger med kong Adils i Sverige. Denne Adils er den sjette i Ynglingesagaen som nedstammer fra kong Alrek i Sverige, en samtidig med den Vikar i Starkad-seksjonen i Gautreks saga. Denne sagaen inneholder s\xc3\xa5ledes to klare selvmotsigelser i henhold til Ynglinge\xc3\xa6tten.'